Document ID: 31978R1397

ΚΑΝΟΝΙΣΜΟΣ (ΕΟΚ) αριθ. 1397/78 ΤΟΥ ΣΥΜΒΟΥΛΙΟΥ της 20ής Ιουνίου 1978 περί τροποποιήσεως του κανονισμού (ΕΟΚ) αριθ. 1358/77 "περί θεσπίσεως γενικών κανόνων αντισταθμίσεως των εξόδων αποθεματοποιήσεως στον τομέα της ζάχαρης".
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγορών στον τομέα της ζάχαρης (1), όπως τροποποιήθηκε τελευταία με τον κανονισμό (ΕΟΚ) αριθ. 1396/78 (2), και ιδίως το άρθρο 8 παράγραφος 3 υπό α),
την πρόταση της Επιτροπής,
Εκτιμώντας:
ότι το άρθρο 8 του κανονισμού (ΕΟΚ) αριθ. 3330/74, το οποίο καθορίζει τις θεμελειώδεις διατάξεις στον τομέα του καθεστώτος αντισταθμίσεως των εξόδων αποθεματοποιήσεως στον τομέα της ζάχαρης, επεκτείνει την εφαρμογή του καθεστώτος αυτού στα σιρόπια σακχαρόζης που παράγονται στην Κοινότητα μετά τη ζάχαρη σε στέρεα μορφή, καθώς και στα σιρόπια που προέρχονται από προτιμησιακή ζάχαρη- ότι ως εκ τούτου φαίνεται αναγκαίο να τροποποιηθεί ο κανονισμός (ΕΟΚ) αριθ. 1358/77 του Συμβουλίου της 20ής Ιουνίου 1977 περί θεσπίσεως γενικών κανόνων αντισταθμίσεως των εξόδων αποθεματοποιήσεως στον τομέα της ζάχαρης και καταργήσεως του κανονισμού (ΕΟΚ) αριθ. 750/68 (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1358/77 τροποποιείται ως ακολούθως:
1. Στο άρθρο 2 παράγραφος 1, η φράση "κατά την αρχή της περιόδου που αναφέρεται στο άρθρο 4 παράγραφος 2" παραλείπεται.
2. Το άρθρο 3 παράγραφος 1 δεύτερη παύλα συμπληρούται με την ακόλουθη φράση:
"όπως και για τα σιρόπια που αναφέρονται στο άρθρο 8 παράγραφος 1 δεύτερο εδάφιο του κανονισμού (ΕΟΚ) αριθ. 3330/74".
Άρθρο 2
Ο παρών κανονισμός αρχίζει να ισχύει από την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβούργο, στις 20 Ιουνίου 1978.

Labels: 4
17